ཚད་གཞི་གཙོ་བོ་དག་ནི།༢༠༢༠ལོར་སླེབས་པ་ན།འབྲི་ཆུ་དང་རྨ་ཆུ།ཀྲུའུ་ཅང་གཙང་བོ།སུང་ཧྭ་ཅང་གཙང་བོ།ཧུའེ་ཧོའུ་གཙང་བོ།ཧའེ་ཧོའུ་གཙང་པོ།ལོའུ་ཧོའུ་གཙང་པོ་སོགས་བཞུར་ཆུ་ཆེན་པོ་བདུན་གྱི་འབབ་རྒྱུད་དུ་ཆུའི་སྤུས་ཀ་དེ་ཚད་རིམ་གསུམ་པར་སླེབས་སུ་འཇུག་རྒྱུ་དང་།དེའི་སྤྱིའི་ཟིན་ཚད་དེ༧༠ཡན་དུ་ཐོན་པར་བྱ་རྒྱུ་མ་ཟད།ས་ཁུལ་རིམ་པ་དང་དེའི་ཡན་གྱི་རིམ་པའི་གྲོང་ཁྱེར་དུ་བཙུགས་པའི་ཆུ་ངན་འབག་བཙོག་ཐེབས་པའི་ཆུ་དེ༡༠ཡི་ནམ་ཚོད་འཛིན་བྱ་རྒྱུ།ས་ཁུལ་རིམ་པ་དང་དེའི་ཡན་གྱི་གྲོང་ཁྱེར་རིམ་པའི་སྤྱི་བའི་འཐུང་ཆུའི་ཐོན་ཁུངས་གི་བཟང་ངན་དེ༩༣ཡན་རིམ་པ་གསུམ་པའི་ཚད་གཞི་ལ་སླེབས་པའམ་དེ་ལས་ལྷག་པར་བཟང་བོ་དགོས་པ་དང་།རྒྱལ་ཡོངས་ཀྱི་ས་འོག་ཆུའི་སྤུས་ཀ་ཧ་ཆང་ཞན་པའི་བསྡུར་ཚད༡༥ཡས་མས་སུ་ཚོད་འཛིན་བྱ་དགོས་ལ།སྐམ་སར་ཐག་ཉེ་བའི་མཚོ་རྒྱུད་ཀྱི་ཆུའི་བཟང་ངན་དེ་རིམ་པ་དང་པོ་དང་གཉིས་པའི་ཚད་གཞིར་སླེབས་ཚད་དེ་མཚོ་རྒྱུད་ཡོངས་ཀྱི༧༠ཡས་མས་སུ་སླེབས་དགོས།ཅིང་ཅིན་ཅི་ས་ཁུལ་གྱི་བེད་མེད་ཆུའིརིམ་པ་བཞི་བ་ལས་ཀྱང་ཞན་པའི་ཆུམང་ཉུང་བརྒྱ་ཆའི་བཅོ་ལྔ་ཡས་མས་མར་ཆག་པ།འབྲི་ཆུའི་ཟུར་གསུམ་གླིང་དང་ཀྲུའུ་ཅང་གཙང་བོའི་ཟུར་གསུམ་གླིང་ས་ཁུལ་གྱི་བེད་མེད་ཆུ་ཡོད་ཚད་བེད་ཅན་དུ་བསྒྱུར་བར་བརྩོན་རྒྱུ།༢༠༣༠ལོར་སླེབས་ཙ་ན།རང་རྒྱལ་གྱི་བཞུར་ཆུ་ཆེན་པོ་བདུན་གྱི་འབབ་རྒྱུད་དུ་ཆུའི་སྤུས་ཀ་ཡག་པོ་ཡོད་པའི་ས་ཁུལ་གྱིས་སྤྱིའི་ཆ་ནས༧༥ཡན་དུ་སླེབས་སུ་འཇུག་པ་དང་།གྲོང་ཁྱེར་གྱི་ནང་གི་ཆུ་ངན་པའི་རིགས་གཞི་རྩའི་སྟེང་མེད་པར་གཏོང་རྒྱུ།གྲོང་ཁྱེར་ཀྱི་སྤྱི་བའི་འཐུང་ཆུའི་ཐོན་ཁུངས་ཀྱི་སྤུས་ཀ་དེ་རིམ་པ་གསུམ་པའི་ཚད་གཞིར་སླེབས་པའམ་དེ་ལས་ཀྱང་བཟང་བའི་འཐུང་ཆུས་སྤྱིའི་བསྡུར་ཚད་ཀྱི༩༥ཡས་མས་ཟིན་དགོས།